
ΠΡΟΕΔ ΡΙΚΑ ΔΙΑΤΑ ΓΜΑΤΑ 

Αριθ. 43392 (1) 

Έγκριση σύστασης του κοινωφελούς ιδρύματος με την επωνυμία 

«ΚΛΗΡΟΔΟΤΗΜΑ ΕΜΜΑΝΟΥΗΛ ΙΩΑΝΝΟΥ ΑΛΤΙΝΑΛ- 

ΜΑΖΗ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 20.10.1969 ιδιόγραφη διαθήκη του Ιωάννη Εμμ. Αλτι- 
ναλμάζη, που δημοσιεύθηκε και κηρύχθηκε κυρία με το αριθ. 152/ 
30.9.1974 Πρακτικό του Μονομελούς Πρωτοδικείου Έβρου, με την 
οποία συστήθηεκ κοινωφελές ίδρυμα με την επωνυμία «ΚΛΗΡΟΔΟ¬ 
ΤΗΜΑ ΕΜΜΑΝΟΥΗΛ ΙΩΑΝΝΟΥ ΑΛΤΙΝΑΛΜΑΖΗ» και με έδρα 
την Αλεξανδρούπολη. 

2. Τις διατάξεις των άρθρων: α) 95 και 98 του Α.Ν. 2039/1939, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 19.2.1991 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Οικονομικών και Εθνικής Παιδείας και 
θρησκευμάτων, αποφασίζουμε: 

Άρθρο μόνο. 

1. Εγκρίνουμε την σύσταση του κοινωφελούς ιδρύματος με την επω¬ 
νυμία «ΚΛΗΡΟΔΟΤΗΜΑ ΕΜΜΑΝΟΥΗΛ ΙΩΑΝΝΟΥ ΑΛΤΙΝΑΛ- 
ΜΑΖΗ», η οποία έγινε από τον Ιωάννη Εμμ. Αλτιναλμάζη με την από 
20.10.1969 ιδιόγραφη διαθήκη του, που δημοσιεύθηκε και κηρύχθηκε 
κυρίά με το αριθ. 152/30.9.1974 πρακτικό του Μονομελούς Πρωτο¬ 
δικείου Έβρου. 

Το ίδρυμα τούτο αποτελεί Νομικό Πρόσωπό Ιδιωτικού Δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Εθνικής Παιδείας και Θρησκευμάτων και διέπεται από τις διατάξεις της 
παραπάνω συστατικής του πράξης, του παρακάτω οργανισμού, του 
Α.Ν. 2039/1939 και των διαταγμάτων που εκδόθηκαν ή θα εκδοθούν, 
σε εκτέλεση του Νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δεκατέσσερα (14) άρθρα και καταχω¬ 
ρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΚΛΗΡΟΔΟΤΗΜΑ ΕΜΜΑΝΟΥΗΛ ΙΩΑΝΝΟΥ ΑΛΤΙΝΑΛΜΑΖΗ» 
Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές Ιδρυμα με την επωνυμία «ΚΛΗΡΟΔΟΤΗΜΑ ΕΜ¬ 
ΜΑΝΟΥΗΛ ΙΩΑΝΝΟΥ ΑΛΤΙΝΑΛΜΑΖΗ», που συστήθηκε από τον 

Ιωάννη Εμμαν. Αλτιναλμάζη με την από 20.10,1969 ιδιόγραφη δια¬ 
θήκη του που δημοσιεύθηκε και κηρύχθηκε κυρία με το αριθ. 152/ 
30.9.1974 Πρακτικό του Μονομελούς Πρωτοδικείου Έβρου, αποτελεί 
Νομικό Πρόσωπο Ιδιωτικού Δικαίου και διέπεται από τις διατάξεις της 
παραπάνω συσταικής πράξης, του παρόντος οργανισμού, του Α.Ν. 
2039/1939, όπως κάθε φορά ισχύει ο Νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του Νόμου τούτου. 

2. Έδρα του Ιδρύματος είναι η Αλεξανδρούπολη. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο, την επωνυμία του ιδρύματος και στο μέσον αυτής 
την έδρα και το έτος έγκρισης της σύστασής του. 

Άρθρο 2. 

Σκοπός 

Σκοπός του ιδρύματος είναι η χορήγηση μιάς υποτροφίας από τα ει¬ 
σοδήματα της περιουσίας του σ’ένα οικονομικά αδύνατο νέο επιμελή και 
με έφεση για ανώτερες σπουδές στις θετικές επιστήμες και συγκεκρι¬ 
μένα στην ηλεκτρολογία, για τη συνέχιση των σπουδών του στην Ελ¬ 
λάδα ή το εξωτερικό. 

Άρθρο 3. 

Περιουσία - Πόροι. 

1. Η περιουσία του ιδύματος αποτελείται από το 1/2 εξ αδιαιρέτου 
έξι (6) συνεχόμενων καταστημάτων, εμβαδού 200 τ.μ. περίπου, που 
βρίσκονται στην Αλεξανδρούπολη και στην οδό 14ης Μαΐου αριθ. 9. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που, προς αυτό. 

Άρθρο 4. 

Διοίκηση. 

1. Το ίδρυμα διοικείται από τριμελές Διοικητικό Συμβούλιο που απο- 
τελείται από τους κάθε φορά: 

α) Διευθυντή καταστήματος Ε.Τ.Ε. Αλεξανδρουπόλεως, 

β) Υποδιευθυντή κατατήματος Ε.Τ.Ε. Αλεξανδρουπόλεως. 

γ) Διευθυντή Λυκείου που έχει τα περισσότερα χρόνια υπηρεσίας στην 
εκπαίδευση από τους Διευθυντές Λυκείων Αλεξανδρουπόλεως. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Πρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε λόγο, κάποιου από τα 
μέλη του Διοικητικού Συμβουλίου, η κενή θέση συμπληρώνεται με από¬ 
φαση των υπολοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε τρίμηνο και 
εκτάκτως όποτε το ζητήσει ο Πρόεδρος ή ένα (1) από τα μέλη του, με 
γραπτή αίτησή του προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

8. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 


ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού, του Α.Ν. 2039/1939 και των διαταγμάτων 
που εκδόθηκαν ή θα εκδοθούν σε ετέλεση του νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Έβρου) 
τον προϋπολογισμό και απολογισμό του ιδρύματος, σύμφωνμα με τις 
διατάξεις των άρθρων 101 και 102 του Α.Ν. 2039/1939 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και τον 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του (αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τούς όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου πέντε (5) τουλάχιστον ημέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό τυ ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει άλλο μέ¬ 
λος του Διοικητικού Συμβουλίου που ορίζεται με απόφαση αυτού. 

Άρθρο 7 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 




ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7959 


5) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/1939, έχοντας την 
ευχέρεια να παρακρατεί από αυτά ένα μικρό ποσό, που είναι αναγκαίο 
για την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Ενεργεί κάθε πληρωμή, ύστερα από έγγραφη εντολή του Πρόε¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Επιλογή και ανακήρυξη υποτρόφων. 

1. Δικαίωμα υποτροφίας έχει ένας νέος, οικονομικά αδύνατος, επιμε¬ 
λής και με έφεση για ανώτερες σπουδές στις θετικές επιστήμες και συ¬ 
γκεκριμένα στην ηλεκτρολογία, για τη συνέχιση των σπουδών του στην 
Ελλάδα ή το εξωτερικό. 

2. Η επιλογή και ανακήρυξη των υποτρόφων γίνεται χωρίς διαγωνι¬ 
σμό, με βάση τον βαθμό του απολυτηρίου Λυκείου, ο οποίος πρέπει να 
είναι τουλάχιστον «λίαν καλώς», ή άλλης ισότιμης σχολής σε συνδυασμό 
με την εξακριβωμένη οικονομική αδυναμία, εφαρμοζομένων κατά τα 
λοιπά των διατάξεων της παραγρ. 5 του άρθρου 108 του Α.Ν. 2039/ 
1939, όπως τροποποιήθηκε με το άρθρο 10 του νόμου 1583/1985, 
και των διατάξεων του από 18.6.1941 Καν. Δ/τος (ΦΕΚ 286/Α/ 
1941). 

Άρθρο 10. 

Χορήγηση υποτροφιών. 

1. Το ποσό της μηνιαίας υποτροφίας κάθε υποτρόφου καθορίζεται με 
απόφαση του Διοικητικού Συμβουλίου, ανάλογα με το ύψος των καθα¬ 
ρών εσόδων του ιδρύματος, πάντοτε όμως μέσα στα όρια που ορίζονται 
από τις διατάξεις της συστατικής πράξης του ιδρύματος, του άρθρου 54 
του Α.Ν. 2039/1939. 

2. Οι υποτροφίες καταβάλλονται στους δικαιούχους σύμφωνα με τις 
διατάξεις του άρθρου 24 του από 18.8.1941 Καν. Δ/τος (ΦΕΚ 286/ 
Α'/23.8.1941) και του άρθρου 55 του Α.Ν. 2039/1939 όπως αυτό 
τροποποιήθηκε από τις διατάξεις του άρθρου 10 του Ν. 1583/1985. 

3. Η χορήγηση της υποτροφίας διακόπτεται όταν συντρέχουν οι 
προϋποθέσεις που ορίζονται από τις διατάξεις της συστατικής πράξης 
του ιδρύματος και του άρθρου 29 του παραπάνω Κανονιστικού Διατάγ¬ 
ματος, οι οποίες διαπιστώνονται με πράξη του Διοικητικού Συμβουλίου 
του ιδρύματος, που έχει υποχρέωση να παρακολουθεί την όλη πορεία 
των σπουδών των υποτρόφων και να αξιώνει απ’ αυτούς την υποβολή, 
κάθε έτος, αποδεικτικών στοιχείων της επίδοσής τους. 

Άρθρο 11. 

Οικονομική Διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους! 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 


Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων κα). εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 12. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών σνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλϊο-μητρώο υποτρόφων, στο οποίο καταχωρίζονται τα ονό¬ 
ματα των υποτρόφων, η σχολή που φοιτούν, ο χρόνος και το ποσό της 
υποτροφίας κάθε υποτρόφου και τα λοιπά στοιχεία, τα οποία ορίζονται 
από τις διατάξεις του άρθρου 34 του από 18.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 13. 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/1939 και 110 και 119 του Αστικού Κώδικα, 
ύστερα από πρόταση του Διοικητικού Συμβουλίου αυτού. 

Άρθρο 14. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στο Δήμο Αλεξανδρουπόλεως ως κεφάλαιο 
αυτοτελούς διαχείρισης κατά την έννοια της παραγρ. 1 του άρθρου 96 
του Α.Ν. 2039/1939, για την εκτέλεση του σκοπού που ορίζεται στο 
άρθρο 2 του παρόντος οργανισμού. 

Στους Υπουργούς Οικονομικών και Εθνικής Παιδείας και Θρησκευ¬ 
μάτων, αναθέτουμε τη δημοσίευση και εκτέλεση του παρόντος Διατάγ¬ 
ματος. 

Αθήνα 16 Οκτωβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 8ι ΘΡΗΣΚΕΥΜΑΤΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΦΛΙΑΣ 


- ♦- 

( 2 ) 

Περί εγκρίσεως τροποποιήσεως και συμπληρώσεως των διατάξεων του 
Οργανισμού διοικήσεως και διαχειρίσεως του κοινωμελούς ιδρύμα¬ 
τος με την επωνυμία «ΙΔΡΥΜΑ ΥΠΟΤΡΟΦΙΩΝ ΣΠΥΡΙΔΩΝΟΣ 
ΚΑΙ ΕΛΕΝΗΣ ΡΟΥΣΚΑ*. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Τις διατάξεις των άρθρων: α) 98 του Α.Ν. 2039/1939, β) 101 
του Εισαγωγικού Νόμου του Αστικού Κώδικα, γ) 110 του Αστικού 
Κώδικα και δ) 13 του Οργανισμού διοικήσεως και διαχειρίσεως του 
κοινωφελούς ιδρύματος με την επωνυμία «ΙΔΡΥΜΑ ΥΠΟΤΡΟΦΙΩΝ 
ΣΠΥΡΙΔΩΝΟΣ ΚΑΙ ΕΛΕΝΗΣ ΡΟΥΣΚΑ», που κυρώθηκε με το Προε¬ 
δρικό Διάταγαμα αριθ. 1025/18.2.1979 (Α' 288) και ισχύει όπως 
τροποποιήθηκε με το από 31.12.1982 Π.Δ. (Β/71). 

2. Την πράξη αριθ. 9835/25.2.1991 της συμβολαιογράφου Χα¬ 
λανδρίου Ελευθερίας Μανίκα, με την οποία ο Σπυρίδων Γ. Ρούσκας, 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ιδρυτής του εν λόγω ιδρύματος δήλωσε, ότι επιθυμεί την επέκταση του 
σκοπού του ιδρύματος, ως και την απόφαση αριθ. 4/25.10.1990 του 
Διοικητικού Συμβουλίου του Ιδρύματος, με την οποία τροποποιείται ο 
Οργανισμός του. 

3. Τις αριθ. 35/11.12.1990, 7/19.2.1991 και 9/5.3.1991 γνω¬ 
μοδοτήσεις του Συμβουλίου Εθνικών Κληροδοτημάτων. 

Με πρόταση των Υπουργών Οικονομικών και Εθνικής Παιδείας και 
Θρησκευμάτων, αποφασίζουμε: 

Άρθρο μόνο. 

1) Εγκρίνουμε την τροποποίηση και συμπλήρωση των διατάξεων 
των άρθρων 2, 4, 5 και 10 του Οργανιμού διοικήσεως και διαχειρίσεως 
του κοινωφελούς ιδρύματος με την επωνυμία «ΙΔΡΥΜΑ ΥΠΟΤΡΟ¬ 
ΦΙΩΝ ΣΠΥΡΙΔΩΝΟΣ ΚΑΙ ΕΛΕΝΗΣ ΡΟΥΣΚΑ», που κυρώθηκε με το 
Προεδρικό Διάταγμα αριθ. 1025/18.12.1979 (Α/288) και ισχύει 
όπως τροποποιήθηκε με το από 31.12.1982 Π.Δ. (Β/71) ως εξής: 

Α) Διαγράφεται η φράση στο τέλος της παραγράφου 2 του άρθρου 2 
του Οργανισμού «μετατιθεμένης εν τη περιπτώσει ταύτη της έδρας του 
ιδρύματος εις την Λαμίαν». 

Β) Αντικαθίσταται η παράγραφος 2 του άρθρου 4 του Οργανισμού 
του Ιδρύματος, ως ακολούθως: 

«2. Τα μέλη του Διοικητικού Συμβουλίου του Ιδρύματος σε περί¬ 
πτωση απουσίας ή κωλύματος αυτών αναπληρούνται, όπως παρα¬ 
κάτω: 

Ο Δήμαρχος από τον πρόεδρο του Δημοτικού Συμβουλίου ή από τον 
αρχαιότερο Δημοτικό Σύμβουλο. 

Ο Λυκειάρχης από το Γυμνασιάρχη ή από τον αρχαιότερο καθηγητή 
του Γυμνασίου. 

Ο Ειρηνοδίκης από το Γραμματέα του Ειρηνοδικείου ή το Συμβο- 
λαιογραφούντα Υποθηκοφύλακα. 

Ο αρχαιότερος ιερέας από τον άλλο ιερέα :ης Υπάτης ή το Διευθυντή 
του Δημοτικού Σχολείου. 

Ο εκ των ιδρυτών του ιδρύματος πρόεδρος του Διοικητικού Συμβου¬ 
λίου του, Σπυρίδων Ρούσκας από τον Γεώργιο Ιωάν. Ρούσκα». 

Γ) Τροποποιούνται οι παράγραφοι 3 και 4 του ίδιου άρθρου, οι οποίες 
λαμβάνουν την εξής μορφή: 

«3. Από τα μέλη του Διοικητικού Συμβουλίου ορίζεται με πράξη αυ¬ 
τού ύστερα από μυστική ψηφοφορία ο γραμματέας και ο ταμίας». 

«4. Σε περίπτωση παραιτήσεως, ανικανότητας, έκπτωσης, αντικατά¬ 
στασης ή θανάτου, του ιδρυτή και προ ιδρού του Διοικητικού Συμβου¬ 
λίου του ιδρύματος Σπύρου Ρούσκα, δ· ι ίζεται από τον Υπουργό Οικο¬ 
νομικών ύστερα από γνωμοδότηση τοι /.υμβουλίου Εθνικών Κληροδο¬ 
τημάτων ως πρόεδρος του Διοικητικού / υμβουλίου του ιδρύματος, πρό¬ 
σωπο από τους εγγύτερους συγγενεί ο:> παραπάνω ιδρυτή από τη ρίζα 
Ρούσκα, έχοντας εφαρμογή κατά τ<_. /.οιπά οι διατάξεις των παραγρά¬ 
φων 3 και 4 του άρθρου 99 του Α.Ν. 2039/39. 

Δ) Τροποποιείται το εδάφιο (ε) του άρθρου 5 του Οργανισμού, το 
οποίο λαμβάνει την εξής μορφή: 

«ε) αποφασίζει σχετικά με την πρόσληψη γραφέα, όταν υπάρχει γι’ 
αυτό ανάγκη και καθορίζει την αμοιβή του ανάλογα τ ρος το χρόνο της 
απασχόλησής του». 

Ε) Τροποποιούνται και συμπληρώνονται οι παράγραφοι (1) και (3) 
του άρθρου 10, που λαμβάνουν την. εξής μορφή: 

«1. Το ποσό κάθε υποτροφίας καθορίζεται για κάθε έτος από το Διοι¬ 
κητικό Συμβούλιο του Ιδρύματος, εντός των ορίων που καθορίζονται 
στην απόφαση του Υπουργού των Οικονομικών που εκδίδεται σύμφωνα 
με τις διατάξεις του άρθρου 54 παράγρ. 1 και 2 του Α.Ν. 2039/1939 
σε συνδυασμό με τις διατάξεις του άρθρου 20 του Ν. 4154/1961». 

«3. Αν το Ίδρυμα έχει ετήσια έσοδα περισσότερα από αυτά που απαι¬ 
τούνται για τη χορήγηση τριών (3) υποτροφιών σύμφωνα με το εκά- 
στοτε κόστος ζωής το περίσσευμα αυτών των εσόδων διατίθεται: 

Α) Για την απονομή βραβείων στους μαθητές και μαθήτριες του Γυ¬ 
μνασίου και Λυκείου Υπάτης, οι οποίοι έχουν λάβει τη μεγαλύτερη βαθ¬ 
μολογία στις εξετάσεις τους. 

Ο αριθμός των βραβευμένων κάθε τάξης μαθητών Γυμνάσιου - Λυ¬ 
κείου Υπάτης και το χρηματικό ποσό κάθε βραβείου καθορίζεται από το 
Διοικητικό Συμβούλιο του Ιδρύματος. 

Σε περίπτωση που συντρέχει η παρ. 2 του άρθρου 2 του Οργανισμού 
του Ιδρύματος όπως αυτή τροποποιήθηκε από το παραπάνω διάταγμα, 
αυτά ισχύουν για το Α' Λύκειο Λαμίας εφόσον αυτό είναι μικτό, διαφορε¬ 
τικά αν πρόκειται για χωριστά σχολεία Αρρένων και Θηλέων, αυτά 
ισχύουν για το Α' Λύκειο Αρρένων Λαμίας. 


Η απονομή των βραβείων γίνεται σε δημόσια τελετή μέσα σε προθε¬ 
σμία πέντε (5) μηνών από την έκδοση των αποτελεσμάτων σε ημέρα και 
ώρα καθορισμένη υπό των Διευθυντών των εν λόγω σχολείων ύστερα 
από αίτηση προς αυτό του Προέδρου του Ιδρύματος. 

Β) Για τον αξοπλισμό του Γυμνασίου και Λυκείου Υπάτης με επο¬ 
πτικά μέσα διδασκαλίας και άθλησης καθώς και τον εμπλουτισμό της 
ήδη υπάρχουσας βιβλιοθήκης του Γυμνασίου και Λυκείου Υπάτης με 
χρήσιμα βιβλία για τη μελέτη των μαθητών και μαθητριών του Γυμνα¬ 
σίου και Λυκείου Υπάτης. 

Γ) Για την παροχή υποτροφιών για μεταπτυχιακές σπουδές σε ανώ¬ 
τατα ιδρύματα του εσωτερικού και του εξωτερικού σε νέους και νέες της 
επαρχίας Φθιώτιδας που διακρίθηκαν για το εξαίρετο ήθος και απόδοση 
στις Πανεπιστημιακές τους σπουδές, προτιμωμένων στην περίπτωση 
αυτή, αυτών που κατάγονται από το Δήμο Υπάτης και τη γύρω περιοχή 
του. 

Η εκλογή των παραπάνω υποτρόφων γίνεται από το Δ.Σ. του Ιδρύ¬ 
ματος ύστερα από αίτηση των ενδιαφερομένων προς αυτό και υποβολή 
των τίτλων σπουδών, μελετών και εν γένει επιστημονικών εργασιών 
τους. 

Δ) Για την οικονομική ενίσχυση συγγραφέων προς έκδοση μελετών: 
ιστορικού, οικονομικού, λαογραφικού και εν γένει πολιτισμικού περιεχο¬ 
μένου, που να έχει σχέση με την ευρύτερη πολιτιστική ταυτότητα της 
περιοχής του Δήμου Υπάτης. 

Για την επιδότηση των παραπάνω μελετών, βιβλίων απαιτείται 
προηγουμένως η έγκριση αυτών από επιτροπή η οποία αποτελείται από 
3 καθηγητές των Α.Ε.Ι. ειδικών σε σχέση προς την προς έγκριση με¬ 
λέτη. 

Οι παραπάνω καθηγητές ορίζονται από το Διοικητικό Συμβούλιο του 
Ιδρύματος ύστερα από αίτηση προς αυτό των ενδιαφερομένων και υπο¬ 
βολής από αυτούς των μελετών προς έγκριση. 

Το ποσό κάθε υποτροφίας και επιδότησης μελετών - βιβλίων καθορί¬ 
ζεται από το Διοικητικό Συμβούλιο». 

2. Στους Υπουργούς Οικονομικών και Εθνικής Παιδείας και Θρη¬ 
σκευμάτων, αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα 16 Οκτωβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΦΛΙΑΣ 
-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 1927/10526 κ.α. (3) 

Πολιτογράφηση του αλλοδαπού ΑΝΤΡΙΑΝ ΝΙΚΟΛΑΟΥ του ΒΑΡΤΕ- 

ΡΕΣ και άλλων -2- προσώπων. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΣΩΤΕΡΙΚΩΝ 

Με την αριθ. Φ. 1927/10526/17.10.1991 απόφαση του Γενικού 
Γραμματέα του Υπουργείου Εσωτερικών έγινε δεκτή η από 
20.10.1989 αίτηση πολιτογράφησης του αλλογενούς αλλοδαπού 
ΑΝΤΡΙΑΝ ΝΙΚΟΛΑΟΥ του ΒΑΡΤΕΡΕΣ, για απόκτηση της Ελληνι¬ 
κής ιθαγένειας. 

Με την αριθ. Φ. 14775/18298 όμοια με την ίδια παραπάνω χρονο¬ 
λογία έγινε δεκτή η από 19.9.1989 αίτηση πολιτογράφησης της ομο¬ 
γενούς αλλοδαπής ΧΡΥΣΑΦΟΥΔΗ Αγάπης του Χρήστου, για από¬ 
κτηση της Ελληνικής ιθαγένειας. 

Με την αριθ. Φ. 11974/16638 όμοια με την ίδια παραπάνω χρονο¬ 
λογία έγινε δεκτή η από 29.11.1989 αίτηση πολιτογράφησης της αλ¬ 
λογενούς αλλοδαπής ΓΚΟΧΑΡΙ Διάνα του Αμπάζ Αλή συζ. ΜΟΧΙ- 
ΝΤΡΑ Σέλλυ-Μπαράτ, για απόκτηση της Ελληνικής ιθαγένειας. 

Αθήνα, 17 Οκτωβρίου 1991 

Ο Γενικός Γραμματέας 
ΝΙΚ. ΤΣΙΤΟΥΡΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Φ. 7738/15761 κ.α. (4) 

Πολιτογράφηση της αλλοδαπής ΧΑΤΖΗΔΗΜΗΤΡΙΟΥ Μαρία- 
Βαλεντίνα συζ. Θεοδώρου, και άλλων -4- προσώπων. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΣΩΤΕΡΙΚΩΝ 

Με την αριθ. Φ. 7738/15761/18.10.1991 απόφαση του Γενικού 
Γραμματέα του Υπουργείου Εσωτερικών έγινε δεκτή η από 24.8.1987 
αίτηση πολιτογράφησης της αλλογενούς αλλοδαπής ΖΑΤΖΗΔΗΜΗ- 
ΤΡΙΟΥ Μαρία - Βαλεντίνα συζ. Θεοδώρου, για απόκτηση της Ελληνι¬ 
κής ιθαγένειας. 

Με την αριθ. Φ. 6900/16271 όμοια με την ίδια παραπάνω χρονο¬ 
λογία έγινε δεκτή η από 26.9.1989 αίτηση πολιτογράφησης του ομο¬ 
γενούς αλλοδαπού ΜΠΑΦΑΛΟΥΚΟΥ Ανδρέα του Θεοδώρου, για από¬ 
κτηση της Ελληνικής ιθαγένειας. 

Με την αριθ. Φ. 2516/13658 όμοια με την ίδια παραπάνω χρονο¬ 
λογία έγινε δεκτή η από 20.9.1989 αίτηση πολιτογράφησης της ομο¬ 
γενούς αλλοδαπής ΧΑΝΙΣ ΛΑΜΠΡΙΝΗΣ του ΠΑΝΑΓΙΩΤΗ Χα ΦΡΙ- 
ΝΤΡΙΧ ΧΑΝΙΣ, για απόκτηση της Ελληνικής ιθαγένειας. 

Με την αριθ. Φ. 4127/12471 όμοια με την ίδια παραπάνω χρονο¬ 
λογία έγινε δεκτή η από 13.10.1989 αίτηση πολιτογράφησης της αλ¬ 
λογενούς αλλοδαπής ΜΑΡΗΣ ΣΑΡΑΤΖΕΗΝ του ΙΑΝ, για απόκτηση 
της Ελληνικής ιθαγένειας. 

Με την αριθ. Φ. 2741/9943 όμοια με την ίδια παραπάνω χρονολο¬ 
γία έγινε δεκτή η από 26.1.1990 αίτηση πολιτογράφησης του ομογε¬ 
νούς αλλοδαπού ΣΥΛΛΟΥΡΗ Γεωργίου του Κυριάκου, για απόκτηση 
της Ελληνικής ιθαγένειας. 

Αθήνα, 18 Οκτωβρίου 1991 

Ο Γενικός Γραμματέας 
ΝΙΚ. ΤΣΙΤΟΥΡΗΣ . 

-♦- 

Αριθ. 2061323/5460/0022 (5) 

Αποζημίωση Προέδρου, Διοικητικού Συμβουλίου της Δημοτικής Επι¬ 
χείρησης Ύδρευσης και Αποχέτευσης Ιωαννίνων Νομού Ιωαννί- 

νων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διτάξεις του άρθρου 3 παρ. 7 του Ν. 1069/80 «περί κινήτρων 
για την ίδρυση επιχειρήσεων ύδρευσης και αποχέτευσης» σε συνδυασμό 
με τις διατάξεις του άρθρου 18 του Ν. 1505/1984. 

2. Την αριθμ. 116/6.5.1991 απόφαση - πρόταση του Διοικητικού 
Συμβουλίου της Δημοτικής Επιχείρησης Ύδρευσης και Αποχέτευσης 
Ιωαννίνων. 

3. Την αριθμ. Υ. 1489/1076692/1224/0006Α/23.8.91 από¬ 
φαση του Πρωθυπουργού και του Υπουργού Οικονομικών περί ανάθε¬ 
σης αρμοδιοτήτων στον Υφυπουργό Οικονομικών (ΦΕΚ 420/Β/ 
10.7.90), αποφασίζουμε: 

Καθορίζουμε την αποζημίωση του Προέδρου, των μελών, του ειση- 
γητού και του γραμματέα του Διοικητικού Συμβουλίου της Δημοτικής 
Επιχ/σης Ύδρευσης Αποχέτευσης Ιωαννίνων ως εξής: 

α) Του Προέδρου του Δ.Σ. στο ποσό των 20.000 δρχ. μηνιαίως. 

β) Των υπαλλήλων ή μισθωτών του Δημόσιου Τομέα στο 1/50 του 
βασικού μισθού του κλιμακίου 23 για κάθε ώρα. 

γ) Των ιδιωτών μελών σε 3000 δρχ. κατά συνεδρίαση. 

δ) Αριθμός συνεδριάσεων μέχρι τρεις (3) το μήνα που θα πραγματο¬ 
ποιούνται εκτός των ωρών εργασίας των υπηρεσιών της επιχείρησης 
και μέχρι πέντε (5) ώρες σε κάθε συνεδρίαση. 

Η σχετική πίστωση για την καταβολή της αποζημίωσης βαρύνει τον 
οικείο προϋπολογισμό της επιχείρησης. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Οκτωβρίου 1991 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΝΙΚ. ΚΛΕΙΤΟΓ ΝΙΚ. ΓΙΑΤΡΑΚΟΣ 

-♦- 

Αριθ. Φ. 2061000/5432/0022 (6) 

Καθορισμός αριθμού συνεδριάσεων και αμοιβής Ομάδων Εργασίας της 
Επιτροπής Εθνικού Συνταγολογίου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν. 1316/1983 (ΦΕΚ 3/1983 

τ.Α). ' 

2. Τις διατάξεις του Ν. 1505/1984 (ΦΕΚ 194/1984 τ.Α’) και του 
Ν. 1810/1988 (ΦΕΚ 223/1988 τ.Α). 

3. Την αριθ. Α6/3128/15.5.1984 Υπουργική απόφαση. 

4. Την αριθ. 0.608/10 συν./24.6.1991 απόφαση του Διοικητικού 
Συμβουλίου του ΕΟΦ. 

5. Τα αριθμ. 20737/19.7.71 και 23602/27.8.91 έγγραφα του 
Εθνικού Οργανισμού Φαρμάκων. 

6. Την αριθ. Υ 1489/1076692/1224/0006Α’/23.8.91 Κοινή 
απόφαση του Πρωθυπουργού και του Υπουργού Οικονομικών (Ανάθεση 
αρμοδιοτήτων στον Υφυπουργό Οικονομικών), αποφασίζουμε: 

Καθορίζουμε τον αριθμό συνεδριάσεων των Ομάδων Εργασίας της 
Επιτροπής Εθνικού Συνταγολογίου μέχρι πέντε (5) το μήνα. 

Η κατά συνεδρίαση αποζημίωση των μελών των ανωτέρω Ομάδων 
Εργασίας θα είναι για μεν τους υπαλλήλους του Δημόσιου τομέα η ορι¬ 
ζόμενη από την παρ. 1 του άρθρου 8 του Ν. 1810/1988 υπό την ρητή 
προϋπόθεση πραγματοποιήσεως των συνεδριάσεων εκτός των ωρών ερ¬ 
γασίας, για δε τους ιδιώτες τρεις χιλιάδες (3.000) δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Οκτωβρίου 1991 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚ/ΚΩΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Κ. ΓΙΑΤΡΑΚΟΣ ΓΕΩΡΓΙΟΣ ΣΟΥΡΛΑΣ 

- ♦- 

Αριθ. 33470 (7) 

Επιδότηση ξενοδοχειακών επιχειρήσεων για διατήρηση 
θέσεων εργασίας. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ ΕΡΓΑΣΙΑΣ 
Έχοντας υπόψη: 

1. Τις διατάξεις του άρθρου 8 του Ν. 1545/85 «Εθνικό Σύστημα 
Προστασίας από την ανεργία και άλλες διατάξεις». 

2. Τη γνώμη του Δ.Σ. του ΟΑΕΔ (έγγραφό του αριθμ. 114435/ 
7.10.91). 

3. Την Κοινή Απόφαση 80386 των Υπουργών Προεδρίας της Κυ¬ 
βέρνησης και Εργασίας «Περιορισμός των υπογραφών στα Διοικητικά 
έγγραφα», αποφασίζουμε: 

1. Καθορίζουμε τους όρους επιδότησης τις προϋποθέσεις, τα δικαιο- 
λογητικά των επιχειρήσεων καθώς και την τηρούμενη διαδικασία ως 
εξής: 

Στο Πρόγραμμα διατήρησης θέσεων εργασίας σε ξενοδοχειακές μο¬ 
νάδες μπορούν να υπαχθούν οι κάθε μορφής ξενοδοχειακές επιχειρήσεις 
που βρίσκονται εκτός της περιφέρειας της τέως Διοικήσεως Πρωτευού- 
σης και του Πολεοδομικού Συγκροτήματος Θεσσαλονίκης, εφόσον λει¬ 
τουργούν με άδεια του ΕΟΤ και την προηγούμενη πενταετία διέκοψαν 
τις εργασίες τους τουλάχιστον για δύο (2) έτη πριν από την 10η Σεπτεμ¬ 
βρίου, εκτός, εάν μετείχαν στα προηγούμενα προγράμματά μας διατή¬ 
ρησης θέσεων εργασίας για την χειμερινή περίοδο ή είναι νέες επιχειρή¬ 
σεις, οπότε θα πρέπει να διέκοψαν κατά το προηγούμενο έτος πριν την 
10η Νοεμβρίου. 

2. Οι ενδιαφερόμενες ξενοδοχειακές επιχειρήσεις πρέπει να υποβά- 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


λουν στην πλησιέστερη Υπηρεσία Απασχόλησης του ΟΑΕΔ τα παρα¬ 
κάτω δικαιολογητικά: 

α) Αίτηση με τα βασικά στοιχεία της επιχείρησης, (επωνυμία, Διεύ¬ 
θυνση, νόμιμο εκπρόσωπο κ.λ.π.) που θα περιέχει, την επιθυμία της να 
υπαχθεί στο πρόγραμμα σύμφωνα με τους όρους που θεσπίζει η πα¬ 
ρούσα Υπουργική Απόφαση. 

β) Αναλυτική κατάσταση των εργαζομένων που θα απασχολήσουν 
κατά την περίοδο της επιμήκυνσης των εργασιών τους και των ημερών 
εργασίας του καθένα από αυτούς στην διάρκειά της. 

γ) Άδεια του ΕΟΤ για τη λειτουργία της επιχείρησης. 

δ) Βεβαίωση του ΕΟΤ για την εποχιακή λειτουργία της επιχείρησης. 

ε) Φωτοτυπίες των σελίδων των ασφαλιστικών βιβλιαρίων των ξενο- 
δοχοϋπαλλήλων με τα ένσημα στην επιμήκυνση. 

3. Η επιδοτούμενη επιμήκυνση μπορεί να αρχίσει από την 1η Νοεμ¬ 
βρίου και για τις επιχιερήσεις Βορ. Ελλάδας και Βορ. Σποράδων από 
την 16η Οκτωβρίου (ή αργότερα), δεν μπορεί να υπερβαίνει τους τέσσε¬ 
ρεις μήνες από την έναρξή της και σε καμία περίπτωση την 28η Φε¬ 
βρουάριου του επομένου έτους. 

4. Οι ημέρες της επιδότησης του ξενοδόχου δεν μπορούν να υπερβούν 
τον αριθμό των ημερησίων επιδομάτων ανεργίας που δικαιούται ο ξενο- 
δοχοϋπάλληλος, κατά την έναρξη της επιμήκυνσης από τα οποία και 
αφαιρούνται οι ημέρες επιδότησης του ξενοδόχου, όταν, αυτός (ο ξενο- 
δοχοϋπάλληλος) προσέλθει για επιδότηση. Το ύψος της επιδότησης κα¬ 
θορίζεται σε χίλιες οκτακόσιες (1.800) δρχ. για κάθε ημέρα εργασίας 
στην επιμήκυνση μέχρι 25 ημέρες κατά μήνα και 100 ημέρες για όλη 
την επιμήκυνση. 

5. Εάν ορισμένοι από οτυς απασχολούμενους δεν δεχθούν να απασχο¬ 
ληθούν κατά τους χειμερινούς μήνες, τότε ο εργοδότης έχει δικαίωμα να 
τους αντικαταστήσει με ανέργους άλλης ξενοδοχειακής μονάδας, με την 
προϋπόθεση όμως, ότι οι άνεργοι αυτοί ξενοδοχοϋπάλληλοι δεν θα έχουν 
ασκήσει ήδη το δικαίωμά τους για επιδότηση από τον ΟΑΕΔ. 

6. Το Διοκητικό Συμβούλιο του ΟΑΕΔ εξουσιοδοτείται να εξετάζει, 
σύμφωνα με όσα ορίζει ο σχετικός νόμος και η παρούσα απόφαση, τις 
αιτήσεις των επιχειρήσεων και να διατυπώνει γνώμη στο Υπουργείο Ερ¬ 
γασίας για την επιχορήγηση αυτών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Οκτωβρίου 1991 

Ο Γενικός Γραμματέας 

I. ΣΤΕΦΑΝΟΥ 

- 4 - 

Αριθ. 1Β/9255 (8) 

Σχολικές Επιτροπές των Πειραματικών Νηπιαγωγείων και Δημοτικών 

Σχολείων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Των άρθρων 111 παρ. 1 και 113 του Ν. 1892/90 «Για τον εκ¬ 
συγχρονισμό και την ανάπτυξη και άλλες διατάξεις». 

2. Του άρθρου 5 του Ν. 1894/90 «Για την Ακαδημία Αθηνών και 
άλλες διατάξεις» και 

3. Την αρ. 64447/21.2.91 κοινή απόφαση των Υπουργών Εσωτε¬ 
ρικών, Οικονομικών και Εθνικής Παιδείας και Θρησκευμάτων (ΦΕΚ 
136/Β/91) «Τρόπος και διαδικασία πραγματοποιήσεως, δικαιολογή- 
σεως και ελέγχου των πάσης «ρύσεως εσόδων και εξόδων των Σχολικών 
Επιτροπών», αποφασίζουμε: 

Ορίζουμε ότι: 

1. Οι σχετικές διατάξεις που διέπουν τις Σχολικές Επιτροπές των 
Σχολείων της Πρ/θμιας Εκπαίδευσης, εφαρμόζονται αναλόγως και 
στις Σχολικές Επιτροπές των προτύπων Νηπιαγωγείων και Δημοτικών 
Σχολείων των τέως Παιδαγωγικών Ακαδημιών και Σχολών Νηπιαγω¬ 
γών που εξακολουθούν να λειτουργούν ως πειραματικά Νηπιαγωγεία 
και Δημοτικά Σχολεία, κατά τις διατάξεις της παρ. 1 του άρθρου 111 
του Ν. 1892/90 και 

2. Σε κάθε Σχολείο της παρ. 1 της απόφασης αυτής, συνιστάται Δη¬ 
μοτικό ή Κοινοτικό Νομικό πρόσωπο με την επωνυμία «Σχολική Επι¬ 
τροπή» κατά τις διατάξεις της παρ. 8 του άρθρου 5 του Ν. 1894/90. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Οκτωβρίου 1991 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. Δ16γ/05/745/Γ (9) 

Τροποποίηση απόφασης διορισμού μελών και συγκρότησης Διοικητικού 

Συμβουλίου της Εταιρείας Ύδρευσης και Αποχέτευσης Πρωτεύου¬ 
σας (ΕΥΔΑΠ). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του άρθρου 7 του Π.Δ. 488/87 «Δομή, ρόλος και 
τρόπος διοίκησης και λειτουργίας της Κοινωνικοποιημένης Επιχείρη¬ 
σης «Εταιρεία Ύδρευσης και Αποχέτευσης Πρωτεύουσας (ΕΥΔΑΠ)» 
(ΦΕΚ 226/Α/23.12.87). 

2) Το αριθ. 884/5.5.88 έγγραφο της Ομοσπονδίας Προσωπικού 
των εργαζομένων της ΕΥΔΑΠ. 

3) Την αριθ. 14/91 απόφαση της Διοικούσας Επιτροπής της Τοπι¬ 
κής Ένωσης Δήμων και Κοινοτήτων Νομού Αττικής (ΤΕΔΚΝΑ). 

4) Την αριθ. Δ16γ/010/566/Γ/Φ.5.5/31.7.89 απόφασή μας 
διορισμού μελών και συγκρότησης Διοικητικού Συμβουλίου της Εται¬ 
ρείας Ύδρευσης και Αποχέτευσης Πρωτεύουσας (ΕΥΔΑΠ) (ΦΕΚ 572/ 
Β/3.8.89), αποφασίζουμε: 

Τροποποιούμε την αριθ. Δ16γ/010/566/Γ/Φ.5.5/31.7.89 από¬ 
φασή μας διορισμού μελών και συγκρότησης Διοικητικού Συμβουλίου 
της Εταιρείας Ύδρευσης και Αποχέτευσης Πρωτεύουσας (ΕΥΔΑΠ) ως 
προς τους εκπροσώπους της Τοπικής Ένωσης Δήμων και Κοινοτήτων 
Νομού Αττικής (ΤΕΔΚΝΑ) ως εξής: «Γ. Εκπρόσωπος της ΤΕΔΚΝΑ: 

1. Μουστακάτος Αναστάσιος - Δήμαρχος Αχαρνών, με αναπληρωτή 
τον Παπαμικρούλη Νικόλαο - Δήμαρχο Νέας Χαλκηδόνας. 

2. Μπεχλιβανίδης Χαρ. - Δήμαρχος Νέας Σμύρνης, με αναπληρωτή 
τον Φιλίππου Πέτρο - Πρόεδρο Κοινότητας Καλυβιών Θορικού». 

Κατά τα λοιπά ισχύει η τροποποιούμενη απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Οκτωβρίου 1991 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΕΘΝΙΚΗΣ ΟΙΚΟΝΟΜΙΑΣ 

ΝΙΚ. ΚΛΕΙΤΟΣ ΕΥΘ. ΧΡΙΣΤΟΔΟΥΛΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧ. ΚΑΡΑΜΑΝΛΗΣ 

-♦- 

Αριθ. οικ. 100618 (10) 

Ορισμός εκπροσώπων στην Αντιπροσωπευτική Συνέλευση Κοινωνικού' 

Ελέγχου (ΑΣΚΕ) στα ΕΛΤΑ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/83 «Κοινωνικοποίηση των επιχειρή¬ 
σεων δημόσιου χαρακτήρα ή κοινής ωφέλειας». 

2. Τις διατάξεις του άρθρου 3 του Π.Δ. 295/1986 «Δομή, ρόλος και 
τρόπος διοίκησης και λειτουργία της κοινωνικοποιημένης Επιχείρησης 
«Ελληνικά Ταχυδρομεία (ΕΛΤΑ)». 

3. Το πρακτικό εκλογής αρ. 9 της Κεντρικής Εφορευτικής Επιτρο¬ 
πής διεξαγωγής εκλογών που έγιναν στις 23 και 24.11.90 για την 
ανάδειξη εκπροσώπων των εργαζομένων στα όργανα συμμετοχής της 
Κοινωνικοποιημένης Επιχείρησης «Ελληνικά Ταχυδρομεία (ΕΛ-ΤΑ)», 
αποφασίζουμε: 

Ορίζουμε ως εκπροσώπους του Κράτους στην Αντιπροσωπευτική 
Συνέλευση Κοινωνικού Ελέγχου (ΑΣΚΕ) των ΕΛΤΑ τους εξής: 

1. Γαρουφαλιά Ντάου του Βασιλείου. 

2. Ηλία Πανταζή του Νικολάου. 

3. Ζωή Πρωτοψάλτη του Στυλιανού. 

4. Βασίλειο Παπατζανή του Ιωάννη. 

5. Γρηγόρη Βλάμη του Αλεξίου. 

6. Μελπομένη Πορφυρή του Αλεξάνδρου. 

7. Φωτεινή Μπαλτζάκη του Σταύρου. 

8. Δημήτριο Γραμματικόπουλο του Βασιλείου. 

9. Γεώργιο Ζήση του Κωνσταντίνου. 

Η ΑΣΚΕ συμπληρώνεται με τους εξής εκλεγμένους εκπροσώπους των 
εργαζομένων: 

10. Νίκο Αθανασίου. 

11. Ιωάννη Κατούφα. 

12. Κυριάκο Βλασταράκο. 

13. Κων/νο Τριβέλα. 

14. Λεωνίδα Στασινόπουλο. 

15. Κων/νο Κωλέτση. 

16. Ηλία Καλαντζή. 

17. Ιωάννη Πετράκο. 

18. Κώστα Χαρίση. 

Η ΑΣΚΕ συμπληρώνεται ακόμα με έναν εκπρόσωπο της Τοπικής Αυτο¬ 
διοίκησης τον: 

19. Γ. Κορκοβέλο. 

και τους εξής εκπροσώπους κοινωνικών φορέων: 

20. Ευάγγελο Πεπόνη εκπρόσωπο ΓΣΕΕ. 

21. Στέφανο Γεωργακόπουλο εκπρόσωπο ΣΕΒ. 

22. Δημ. Βεργόπουλο εκπρόσωπο ΠΑΣΕΓΕΣ. 

23. Γεώργιο Σκλαβοϋνο εκπρόσωπο Ο.Ε.Ε. 

24. Δημήτριο Παπαγιαννίδη εκπρόσωπο Τεχνικού Επιμελητη¬ 
ρίου. 

25. Ισίδωρο Γαρμπή εκπρόσωπο Βιοτεχνικού Επιμελητηρίου. 

26. Ανδρέα Μπλαμούτση εκπρόσωπο Ένωσης Εμπορικών Συλλό¬ 
γων. 

27. Αθ. Κωστόπουλο εκπρόσωπο ΕΒΕΑ. 

Η θητεία των παραπάνω είναι τριετής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Οκτωβρίου 1991 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΕΥΘ. ΧΡΙΣΤΟΔΟΥΛΟΥ ΝΙΚ. ΑΙΜ. ΓΚΕΛΕΣΤΑΘΗΣ 

- -♦ - 

Αριθ. 38649/4484 (11) 

Αύξηση μικτού βάρους Φ.Δ.Χ. αυτοκινήτων. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις του άρθρου 13 του Ν. 1959/91 (ΦΕΚ 
123/Α/5.8.1991) «Για τις οδικές μεταφορές τις Επικοινωνίες και άλ¬ 
λες διατάξεις», αποφασίζουμε: 

1. Το μικτό βάρος των κυκλοφορούντων φορτηγών αυτοκινήτων δη¬ 
μοσίας χρήσεως των οποίων το αρχικό δικαίωμα χορηγήθηκε σύμφωνα 
με τις αναφερόμενες στο άρθρο 13 του Ν. 1959/91 διατάξεις, μπορεί 
να αυξηθεί μέχρι των ορίων που καθορίζονται στο παραπάνω άρθρο, 
εφόσον τούτο επιτρέπεται από τους κατασκευαστές των φορτηγών αυτο¬ 
κινήτων. 

2. Η διαπίστωση αυτή θα γίνεται από τις αρμόδιες περιφερειακές 
Υπηρεσίες του'Υπουργείου Μεταφορών και Επικοινωνιών στις οποίες 
ταξινομήθηκαν τα υπόψη φορτηγά αυτοκίνητα αφού υποβληθούν τα 
ακόλουθα δικαιολογητικά για την περίπτωση κατά την οποία δεν υπάρ¬ 
χουν σχετικά στοιχεία στο αρχείο των Υπηρεσιών του ίδιου Υπουργείου. 

α) Επικυρωμένη, από τις οικείες Ελληνικές Προξενικές Αρχές ή την 
στην Ελλάδα αντιπροσωπεία, βεβαίωση του εργοστασίου κατασκευής 
του φορτηγού αυτοκινήτου της οποίας το περιεχόμενο έχει ως εξής: 

«Το εργοστάσιο κατασκεής.βεβαιώνει ότι το φορτηγό αυ¬ 
τοκίνητο εργοστασίου κατασκευής...τύπου.και αριθμού 

πλαισίου.μπορεί να-λάβει μικτό βάρος.και μέγιστες επι¬ 
τρεπόμενες φορτίσεις εξόνων.εφόσον εξοπλισθεί με τα ακό¬ 

λουθα συστήματα και εξαρτήματα. 

1. 

2 . 

3. 

Τα υπόψη εξαρτήματα και συστήματα μπορούν να αναγνωρισθούν 


ως εξής: 


Οι υπεύθυνοι του εργοστασίου κατασκευής 
(Υπογραφές) 

β) Υπεύθυνη δήλωση διπλωματούχου μηχανολόγου μηχανικού ή 
πτυχιούχου υπομηχανικού σύμφωνα με τις διατάξεις του Ν. 1599/ 
1986 στην οποία θα δηλώνονται τα παρακάτω: «Στο φορτηγό αυτ/το 

αριθμού κυκλοφορίας.εργοστασίου κατασκευής.τύπου 

.και αριθμού πλαισίου.„ έγιναν υπό την επίβλεψή μου 

και στο συνεργείο . που λειτουργεί νόμιμα (αριθ. 

αδείας λειτουργίας .), οι εξής μετατροπές: 

1 . 

2 . 

3. 


Τα χρησιμοποιηθέντα εξαρτήματα και συστήματα είναι τα προβλεπό- 

μενα από το εργοστάσιο κατασκευής βάσει της αριθ.βεβαίωσής 

του και οι πραγματοποιηθείσες μετατροπές έγιναν σύμφωνα με τους κα¬ 
νόνες της τεχνικής και το φορτηγό αυτοκίνητο πληροί τους όρους του 
ΚΟΚ για την ασφαλή κυκλοφορία του». 

3. Κατά την αναθεώρηση του μικτού βάρους των παραπάνω αυτοκι¬ 
νήτων οι ενδιαφερόμενοι πρέπει να υποβάλουν πιστοποιητικό του ΤΣΑ 
από το οποίο προκύπτει ότι είναι γραμμένοι και ασφαλισμένοι στο Τα¬ 
μείο αυτό ως επαγγελματίες αυτοκινητιστές. 

Η ισχύς της απόφασης αυτής αρχίζει από την δημοσίευσή της στην 
Εφημερίδα της Κυβερνήσεως. 

Η παρούσα να δημοσιευθεί στην Εφημερίδα'της Κυβερνήσεως. 

Αθήνα, 21 Οκτωβρίου 1991 

Ο ΥΠΟΥΡΓΟΣ ■ .- ' 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 


-♦- 

Αριθ. 1047/ΑΒΕ/Φ 24.2/153/Β.Ν.511 (12) 

Παραχώρηση μεταλλείου στο Νομό Έβρου. 

Ο ΝΟΜΑΡΧΗΣ ΕΒΡΟΥ 


Έχοντας υπόψη: 

1) Τις διατάξεις των άρθρων 51-58 του Ν.Δ. 210/73 και του άρ¬ 
θρου 7 του Ν. 274/76. 

2) Την αριθ. 1696/ΔΒΕ/Φ24.2/91/5.11.86/ΒΝ 511 απόφαση 
Νομάρχη Έβρου με την οποία χορηγήθηκε στην ΠΟΡΣΕΛ Α.Ε. άδεια 
μεταλλευτικών ερευνών σε χώρο έκτασης 9.800 στρεμμάτων, που βρί¬ 
σκεται στην Περιφέρεια των Κοινοτήτων Μαυροκκλησίου και Πρωτοκ- 
κλησίου - Επαρχίας Διδ/χου του Νομού Έβρου. 

3) Την από 29.12.89 αίτηση της ΠΟΡΣΕΛ Α.Ε. με έδρα την Αθήνα 
Αιγιαλείας 52 και Αρτέμιδος Μαρούσι, για παραχώρηση μεταλλείου, 
που επιδόθηκε νόμιμα στην Υπηρεσία μας και που καταχωρήθηκε στο 
τηρούμενο βιβλίο μεταλλείων, στον ίδιο αριθμό της άδειας ερευνητικών 
εργασιών (ΒΝ 511/29.12.89). 

4) Το Δ8/Δ/Φ7.14/1696/19389/7.8.91 έγγραφο του ΥΒΕΤ - 
Δ/νση Δ8 Μεταλ/κών και Βιομ/κών Ορυκτών - Τμήμα Δ. 

5) Το γεγονός ότι στην ανωτέρω έκταση των 9.800 στρεμ. (του προς 
παραχώρηση χώρου) από τις έρευνες που πραγματοποιήθηκαν, διαπι¬ 
στώθηκε η ύπαρξη μεταλλοφορίας αστρϊων, τα δε όρια του προς παρα¬ 
χώρηση χώρου είναι τα εξής: 

1) Από όριο που έχει αζιμουθιακές συντεταγμένες 

Χ=-20900 Ψ=+10900 στο όριο 

2) Χ=-17200 Ψ=+10100 από εκεί στο όριο 

3) Χ=-17000 Ψ=+ 7500 από εκεί στο όριο 

4) Χ=-20900 Ψ=+ 8300 από εκεί στο αρχικό όριο 

Χ=-20900 Ψ=+10900 


Οι αζιμουθιακές συντεταγμένες αναφέρονται στο φύλλο επιτελικού 
χάρτη «ΔΙΔ/ΧΟΥ» κλίμακας 1:100.000 Ε = 41° 15' 
Μ=+2° 45". 

Τα όρια του προς παραχώρηση χώρου συμπίπτουν με τα όρια του 
χώρου για τον οποίο χορηγήθηκε η άδεια μεταλ/κών ερευνών. 

Προτείνουμε την οριστική παραχώρηση του μεταλλείου στην ΠΟΡ¬ 
ΣΕΛ Α.Ε. σε χώρο που βρίσκεται στην περιφέρεια των Κοινοτήτων 
Μαυροκκλησίου - Πρωτοκκλησίου - Επαρχίας Διδ/χου του Νομού 
Έβρου, εκτάσεως 9.800 στρεμ. με όρια που καθορίζονται με τις αζι- 

μουθιακές συντεταγμένες, όπως περιγράφονται παραπάνω 
ΚΑΛΟΥΜΕ 

Τους ενδιαφερομένους να υποβάλουν τις προσφυγές τους κατά της 
ανωτέρω αιτουμένης από την ΠΟΡΣΕΛ Α.Ε. οριστικής παραχώρησης, 
εντός προθεσμίας εξήνοντα (60) ημερών από της τελευταίας ημερομη¬ 
νίας των δημοσιεύσεων, ενώπιον των Τακτικών Διοικητικών Δικαστη¬ 
ρίων του Νομού. 

Η παρούσα να δημοσιευθεί σύμφωνα με τη δήλωση της ενδιαφερομέ- 
νης Α.Ε. σε μία (1) ημερήσια εφημερίδα της Πρωτεύουσας του Κρά¬ 
τους, στην Αθήνα, και σε δύο (2) ημερήσιες εφημερίδες που εκδίδονται 
στην πρωτεύουσα του Νομού, στην Αλεξ/πολη, σε μία και μόνο έκδοση. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 14 Οκτωβρίου 1991 
Ο Νομάρχης 

ΑΘΗΝΑΙΟΣ ΦΛΩΡΙΝΗΣ 
-♦- 

Αριθ. 1048/ΑΒΕ/Φ 24.2/152/Β.Ν.509 (13) 

Παραχώρηση μεταλλείου στο Νομό Έβρου. 

Ο ΝΟΜΑΡΧΗΣ ΕΒΡΟΥ 


Έχοντας υπόψη: 

1) Τις διατάξεις των άρθρων 51-58 του Ν.Δ. 210/73 και του άρ¬ 
θρου 7 του Ν. 274/76. 

2) Την αριθ. 1698/ΔΒΕ/Φ24.2/89/5.11.86/ΒΝ 509 απόφαση 
Νομάρχη Έβρου, με την οποία χορηγήθηκε στην ΠΟΡΣΕΛ Α.Ε., άδεια 
μεταλλευτικών ερευνών, σε χώρο έκτασης 8.792,5 στρεμμάτων, που 
βρίσκεται στην Περιφέρεια της Κοινότητας Μεταξάδων - Επαρχίας 
Διδ/χου του Νομού Έβρου. 

3) Την από 29.12.89 αίτηση της ΠΟΡΣΕΛ Α.Ε. με έδρα την Αθήνα 
Αιγιαλείας 52 και Αρτέμιδος-Μαρούσι, για παραχώρηση μεταλλείου, 
που επιδόθηκε νόμιμα στην Υπηρεσία μας και που καταχωρήθηκε στο 
τηρούμενο βιβλίο μεταλλείων, στον ίδιο αριθμό της άδειας ερευνητικών 
εργασιών (ΒΝ 509/29.12.89). 

4) Το Δ8/Δ/Φ7.14/1698/86/19390/7.8.91 έγγραφο του 
ΥΒΕΤ - Δ/νση Δ8 Μεταλ/κών και Βιομ/κών Ορυκτών - Τμήμα Δ. 

5) Το γεγονός ότι στην ανωτέρω έκταση των 8.792,5 στρεμ. (του 
προς παραχώρηση χώρου) από τις έρευνες που πραγματοποιήθηκαν, 
διαπιστώθηκε η ύπαρξη μεταλλοφορίας αστρίων, τα δε όρια του προς 
παραχώρηση χώρου είναι τα εξής: 

1) Από όριο που έχει αζιμουθιακές συντεταγμένες 
Χ=+17600 Ψ=+12450 στο όριο 


2) Χ=+16000 

3) Χ=+18900 

4) Χ=+20400 
Χ=+17600 


Ψ=+13550 από εκεί στο όριο 
Ψ=+17200 από εκεί στο όριο 
Ψ=+16100 και από εκεί στο αρχικό όριο 


Ψ=+12450 


Οι αζιμουθιακές συντεταγμένες αναφέρονται στο φύλλο επιτελικού 
χάρτη «ΑΙΣΥΜΗ» κλίμακας 1:100.000 Ε = 41° 15' 
Μ=+2° 15'. 

Τα όρια του προς παραχώρηση χώρου συμπίπτουν με τα όρια του 
χώρου για τον οποίο χορηγήθηκε η άδεια μεταλ/κών ερευνών. 

Προτείνουμε την οριστική παραχώρηση του μεταλλείου στην ΠΟΡ¬ 
ΣΕΛ Α.Ε. σε χώρο που βρίσκεται στην περιφέρεια της Κοινότητας Με¬ 
ταξάδων - Επαρχίας Διδ/χου του Νομού Έβρου, εκτάσεως 8.792,5 
στρεμ. με όρια που καθορίζονται με τις αζιμουθιακές συντεταγμένες, 
όπως περιγράφονται παραπάνω 

ΚΑΛΟΥΜΕ 

Τους ενδιαφερομένους να υποβάλουν τις προσφυγές τους, κατά της 
ανωτέρω αιτουμένης, από την ΠΟΡΣΕΛ Α.Ε., οριστικής παραχώρη¬ 
σης, εντός προθεσμίας εξήνοντα (60) ημερών από της τελευταίας ημε¬ 
ρομηνίας των δημοσιεύσεων, ενώπιον των Τακτικών Διοικητικών Δικα¬ 
στηρίων του Νομού. 

Η παρούσα να δημοσιευθεί σύμφωνα με τη δήλωση της ενδιαφερομέ- 
νης Α.Ε. σε μία (1) ημερήσια εφημερίδα της Πρωτεύουσας του Κρά¬ 
τους, στην Αθήνα, και σε δύο (2) ημερήσιες εφημερίδες, που εκδίδονται 
στην πρωτεύουσα του Νομού, στην Αλεξ/πολη, σε μία και μόνο έκδοση. 


Η παρούσα να δημοσιευθεί στην Εφημερίδα της Κυβερνήσεως. 

Αθήνα, 14 Οκτωβρίου 1991 
Ο Νομάρχης 

ΑΘΗΝΑΙΟΣ ΦΛΩΡΙΝΗΣ 
-♦-— 

Αριθ. Γ, 11980 (14) 

Ανάκληση της αριθ. Γ. 9281/23.7.90 απόφασης 
Νομάρχη Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του Ν. 674/77 «περί αναδασμού της γης και μεγε- 
θύνσεως των γεωργικών εκμεταλλεύσεων κλπ». 

2. Την αριθ. 172731/23.8.85 απόφασή μας «περί διενέργειας 
εκούσιου αναδασμού περιοχής Κάρυανης». 

3. Την αριθ. Γ. 9281/23.7.90 απόφασή μας «περί τροποποίησης 
της αριθ. 172731/23.8.85 απόφασής μας». 

4. Σχετική εισήγηση της Δ/νσης Γεωργίας της Νομαρχίας μας, 
αποφασίζουμε: 

Ανακαλούμε την αριθ. Γ. 9281/23.7.90 απόφασή μας και να παρα- 
μείνει ισχυρά η αριθ. Γ. 172731/23.8.85 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 30 Σεπτεμβρίου 1991 

Ο Νομάρχης 
ΧΡ. ΑΘΑΝΑΣΙΑΔΗΣ 

-♦- 

Αριθ. ΑΙΑΑΑ/Φ.42/687/31482 (15) 

Καθορισμός κριτηρίων για τον ονομαστικό καθορισμό από τα υπηρε¬ 
σιακά συμβούλια των υπαλλήλων που μετατάσσονται ή μεταφέρο- 
νται κατά τις διατάξεις της παρ. 2 του άρθρου 56 του Ν. 1943/ 
1991 «Εκσυγχρονισμός.» (ΦΕΚ Α/50/11.4.1991). 

Η Επιτροπή της παρ. 2 άρθρου 56 Ν. 1943/1991. 
Έχουσα υπόψη: 

1. Τις διατάξεις της παρ. 2 του άρθρου 56 του Ν. 1943/1991. 

2. Την απόφαση του Υπουργού Προεδρίας της Κυβέρνησης αριθμ. 
ΔΙΔΚ/Φ.2/21659/12.6.1991 «Ορισμός μελών Επιτροπής Μετατά¬ 
ξεων του άρθρου 56 παρ. 2 Ν. 1943/91», αποφασίζουμε: 

Άρθρο 1. 

1. Καθορίζουμε τα κριτήρια για τον ονομαστικό καθορισμό από τα 
υπηρεσιακά συμβούλια των υπάλληλων που μετατάσσονται ή μεταφέρο- 
νται με τις διατάξεις της παρ. 2 του άρθρου 56 του Ν< 1943/1991, ως 
ακολούθως: 

α) Η δήλωση επιθυμίας του υπαλλήλου για μετάταξη ή μεταφορά, 
προτιμωμένων, κατά σειρά, των πολυτέκνων, των γονέων μετά τέκνων, 
των εγγάμων άνευ τέκνων και αγάμων. 

β) Η σειρά διορισμού επί μονίμων ή η σειρά πρόσληψης επί των συμ- 
βασιούχων υπαλλήλων, προηγουμένων των νεωτέρων, όπου δε απαι¬ 
τείται, ως προσόν διορισμού, σχετική εμπειρία των εχόντων την χρονι- 
κώς μικροτέρα εμπειρία. Προκειμένου για υπαλλήλους με ίδια ημερο¬ 
μηνία προσλήψεως για τον καθορισμό της σειράς προσλήψεως λαμβάνε- 
ται υπόψη και η τυχόν προϋπηρεσία των υπαλλήλων στο δημόσιο τομέα, 
προηγουμένων εκείνων που έχουν τη μικρότερα συνολική υπηρεσία. Για 
υπαλλήλους που έχουν τον ίδιο χρόνο συνολικής υπηρεσίας η σειρά με- 
τατάξεως καθορίζεται βάσει της σειράς των στην απόφαση διορισμού, 
γ) Η ιδιότητα του πολυτέκνου ως αποτρεπτική της μετατάξεως. 
δ) Η ιδιότητα μέλους διοικήσεως συνδικαλιστικής οργανώσεως 
οποιοσδήποτε βαθμού, ως αποτρεπτική της μετατάξεως. 

ε) Η σωματική αναπηρία του αναπήρου σε ποσοστό άνω του 30%, 
επίσης, ως αποτρεπτική της μετατάξεως. 

Άρθρο 2.·"^ 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Οκτωβρίου 1991 
Ο Πρόεδρος 

ΚΩΝΣΤΑΝΤΙΝΟΣ ΤΡΑΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





